Hei,

Vi kontakter deg fordi du er medlem i Norsk Revmatikerforbund med registrert interesse for artrose. Vi jobber med å forbedre behandlingstilbudet til alle som har artrose. Som en del av prosjektet ForBedre Artrosebehandling sender vi deg herved en oppdatert oppsummering over behandlinger som er anbefalt eller frarådet, ved hofte- og kneartrose.

Oppsummeringen er laget i to versjoner. Den ene er ment for de som har artrose, mens den andre inneholder mer fagspråk og er laget for leger og annet helsepersonell. Oppsummeringen er basert på tre internasjonalt anerkjente og nylig oppdaterte retningslinjer med behandlingsanbefalinger for hofte- og kneartrose.

**Kan du hjelpe oss?**

Vi vet at mange fastleger har travle hverdager. Derfor kan du kan gjøre en viktig jobb med å bidra til at fastlegen din er faglig oppdatert på behandling ved artrose.

Vi oppfordrer deg til å skrive ut den vedlagte versjonen av oppsummeringen som er rettet mot helsepersonell og å ta denne med til legen din når du har din neste legetime. På denne måten får legen din enkelt tilgang på oppdatert informasjon om hva som er anbefalt behandling ved hofte- og kneartrose. Dette kan bidra til å bedre kvaliteten på artrosebehandlingen og kan komme mange personer med artrose til gode.

**Vi håper at du har mulighet til å bidra til å til at flere personer med artrose får anbefalt behandling ved å:**

1. **Skrive ut oppsummeringen rettet mot helsepersonell**
2. **Levere den til fastlegen din ved neste legetime**

Har du spørsmål? Ta kontakt med Tuva Moseng: tuva.moseng@diakonsyk.no

Tusen takk for hjelpen!

Mvh prosjektet ForBedre Artrosebehandling

Prosjektet ForBedre Artrosebehandling er finansiert av stiftelsen DAM og driftes av Nasjonal Kompetansetjenesten for Revmatologisk Rehabilitering (NKRR), Diakonhjemmet sykehus i samarbeid med Norsk Revmatikerforbund. Prosjektet formål er å bidra til å øke kvalitet og tilgang på anbefalt behandling for personer med kne og hofteartrose.